http://e-izvadak.pravosudje.hr/mpweb/images/common/grb_mali.gif

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

**KLASA: 021-01/17-01/10**

**URBROJ: 238/14-01-18-23**

**Kloštar Ivanić, 11.06.2018.**

**Z A P I S N I K**

Sa 10. sjednice Općinskog vijeća Kloštar Ivanić, održane dana 05.06.2018. godine s početkom u 18,20 h u Općinskoj vijećnici u Kloštru Ivaniću, Školska 22 – I kat. Sjednici predsjedava predsjednik Općinskog vijeća, Krešimir Bunjevac. Zapisnik vodi Lidija Zubatović , referent za poslove samouprave i administrativni referent.

Sjednica je javna.

**PRISUTNI VIJEĆNICI I VIJEĆNICE:** Krešimir Bunjevac, Mislav Lukša, Dragan Vuković, Jelena Lacković Žertuš, Josip Tučkorić, Danijela Bardić, Damir Kašnar,Nenad Kukec,Miljenko Majdek, Božidar Balenović.

ODSUTNI VIJEĆNICI:

Jozo Vuković, Denis Duvnjak Ivan Novak, Dražen Božić,

Josip Vrbat ispričao nedolazak.

**OSTALI PRISUTNI:**

Željko Filipović – načelnik Općine Kloštar Ivanić

Branko Šafran – zamjenik načelnika Općine Kloštar Ivanić

Predstavnici Obiteljskog radija Ivanić – Vesna Gregčević Jelica, Zvonimir Gaiger

Sanela Đura – Pročelnica Jedinstvenog Upravnog odjela

Lidija Zubatović, referent za poslove samouprave i administrativni referent

**Luka Jakopčić, izvjestitelj o Programu raspolaganja poljoprivrednim zemljištem u vlasništvu RH za područje OKI.**

**D n e v n i r e d :**

* **Aktualni sat**

1. **Rasprava o prijedlogu i donošenje Odluke o donošenju Programa raspolaganja poljoprivrednim zemljištem u vlasništvu Republike Hrvatske za područje Općine Kloštar Ivanić,**

**Predlagatelj: općinski načelnik**

1. **Razno**

Predsjednik Općinskog vijeća, Krešimir Bunjevac otvara raspravu o zapisniku sa 8.i 9. sjednice Općinskog vijeća.

Mislav Lukša:U zapisniku 8 sj. OV navedeno je pitanje načelniku zašto ne poštuje odluke vijeća i objavljuje svoje akte na web stranici OKI i pitanje predsjedniku Općinskog vijeća što je učinio po tom pitanju da zaštiti zakonitost rada ove općine? Tražio se pismeni odgovor koji nije dobiven.

Daje se zapisnik 8. i 9. sjednice na glasanje.

U trenutku glasanja u vijećnici je prisutno 10 vijećnika, te se utvrđuje da postoji kvorum.

Sa 8 glasova „za“ i 2 suzdržana glasa usvaja se zapisnik sa 8. sjednice Općinskog vijeća održane 18.04.2018. godine.

Sa 8 glasova „za“ i 2 suzdržana glasa usvaja se zapisnik sa 9. sjednice Općinskog vijeća održane 18.04.2018. godine.

Predsjednik Općinskog vijeća Krešimir Bunjevac upoznaje sa prijedlogom dnevnog reda.

Načelnik Željko Filipović predlaže dopunu dnevnog reda te predlaže točku koja glasi:

Rasprava o prijedlogu i donošenje Zaključka o sklapanju Ugovora o partnerstvu na projektu „Regionalni vodoopskrbni sustav Zagrebačke županije – Zagreb Istok“

**Predlaže se da se točka 1. stavi u raspravu prije aktualnog sata radi prisutnosti izvjestitelja.**

**Mislav Lukša: Protivi se nadopuni predložene točke dnevnog reda kao i točke u dnevnom redu za današnju sjednicu OV te predlaže da se točka makne s dnevnog reda a preložena nadopuna ne usvoji. Iste nisu pripremljene i usuglašene.**

**Predsjednik vijeća zaključuje raspravu.**

**Prijedlog za nadopunu točke daje se na glasanje.**

**Sa 8 glasova „za“ i 2 suzdržana glasa usvaja se gore navedeni prijedlog za nadopunom točke.**

**Daje se na glasanje da se točke 1. razmatra prije točke aktualni sat.**

**Sa 8 glasova „za“ i 2 suzdržana glasa usvaja se gore navedeni prijedlog.**

**Daje se na glasanje prijedlog Mislava Lukše za micanje predloženih točaka dnevnog reda sa rasprave na današnjoj sjednici OV.**

**Sa 2 glasa „za“ i 8 protiv prijedlog nije usvojen.**

**Daje se na glasanje prijedlog dnevnog reda kako je naveden sa već usvojenom**

**izmjenom redoslijeda točke 1.i dopunom točke.**

**Sa 8 glasova „za“ i 2 suzdržana glasa usvaja se predloženi dnevni red sa nadopunom i izmjenom redoslijeda.**

Slijedi pauza od 2 minute.

T o č k a 1.

**Rasprava o prijedlogu i donošenje Odluke o donošenju Programa raspolaganja poljoprivrednim zemljištem u vlasništvu Republike Hrvatske za područje Općine Kloštar Ivanić,**

Luka Jakopčić: ispred izrađivača Programa tvrtke Recider projekt d.o.o. upoznaje prisutne sa Programom raspolaganja poljoprivrednim zemljištem u vlasništvu Republike Hrvatske za područje Općine Kloštar Ivanić.

Predsjednik Općinskog vijeća Krešimir Bunjevac otvara raspravu.

U raspravi učestvuju Mislav Lukša, Božidar Balenović, Nenad Kukec, Željko Filipović, Krešimir Bunjevac.

Zatvara se rasprava i daje na glasanje.

Sa 8 glasova „za“ i 2 protiv donosi se

**O D L U K A**

**o donošenju Programa raspolaganja poljoprivrednim zemljištem**

**u vlasništvu Republike Hrvatske za područje Općine Kloštar Ivanić**

Članak 1.

Općinsko vijeće Općine Kloštar Ivanić donosi Program raspolaganja poljoprivrednim zemljištem u vlasništvu Republike Hrvatske za područje Općine Kloštar Ivanić (u daljnjem tekstu: Program). Vijeće Program upućuje Zagrebačkoj županiji radi izdavanja mišljenja, odnosno Ministarstvu poljoprivrede radi izdavanja suglasnosti na Program.

Članak 2.

Program iz članka 1 prilaže se ovoj Odluci i čini njen sastavni dio.

Članak 3.

Ova Odluka stupa na snagu osmi dan od dana objave, a objavit će se u “Glasniku Zagrebačke županije”.

Aktualni sat:

Načelnik **Željko Filipović** podnosi izvještaj o izvršenim radovima koji su učinjeni od prošle sjednice vijeća.

Od zadnjeg vijeća mogu spomenuti slijedeće što je značajno do današnjeg dana.

Završeni radovi na cesti u Čemernici Lonjskoj. .Za sutra je sazvan teh. pregled!

Nakon dobivanje uporabne dozvole ćemo tražiti povrat od EU fondova za financiranje istog.

Radovi na objektu Dječjeg vrtića su završeni , sada slijedi izrada energetskog certifikata i

tehnički pregled objekta.

Odobrena su sredstva za izradu sanacije klizišta u I Vin.odvojku od ministarstva graditeljstva u iznosu od 540.000,00kn.

Radi se na organizaciji za izložbu konja i Dana općine koji će se održati 9.6.2018.

Potpisan je ugovor o sufinanciranju dječjeg vrtića u iznosu od 6.703.200,00kn. sa APPRR iz EU fondova po mjeri 7.4.1.

Jučer je potpisan sporazum o sufinanciranju knjiga za osnovnoškolce zajedno sa županijom.

Župan je tom prilikom spomenuo da se planira do kraja godine energetski obnoviti škola u Kloštar Ivaniću.

Trenutno se prijavljujemo na raspisane natječaje Zagrebačke županije.

**Jelena Lacković Žertuš**: Tko je organizator konjogojske izložbe i da li su na istu pozvani OPG iz naše općine da izlože svoje proizvode, da li će isti izlagati i da li će ih općina promovirati?

Osvrt na mjesno groblje u Bešlincu , odvoz otpada te potreba sanacija stepenica na istom.

Načelnik: Organizator konjogojske izložbe je Ministarstvo poljoprivrede, Općina Kloštar Ivanić, Zagrebačka Županija i Grad Zagreb.

Ove godine biti će prisutna dva OPG a ostali su taj dan na sajmu obrtništva u Ivanić Gradu.

**Mislav Lukša** pitanje u ime kluba:

Koje je stanje prekršajnih, upravno pravnih i ostalih postupaka koji se vode protiv Općine Kloštar Ivanić i načelnika?

Molim da mi se dostavi popis svih predmeta sa stanjem u kojem se trenutno nalaze , posebno što je sa prekršajnom prijavom Ministarstvu financija vezano uz Proračun za opraštanje dugova i zastare.

Što je sa prekršajnom prijavom načelnika i općine radi ne isplaćivanja sredstava političkim strankama?

Molim dostavu odgovora (tabelarno) kakvo je trenutno stanje i projekcija pravne službe kako će isti završiti.

**Mislav Lukša** pitanje u osobno ime:

Što je sa sredstvima za odštetu za štete u poljoprivredi iz 2016. godine koje je Općina Kloštar Ivanić izgubila svojom pogreškom?

Radi se o nekih 300.000,00 kn. za koje je načelnik obećao da će biti isplaćena iz državnog Proračuna. Ili ćemo ostati pri tome da smo te novce izgubili i da smo ih platili iz općinskog Proračuna. Načelnik je rekao da će tu isplatu iz općinskog Proračuna nadoknaditi pa me zanima na kako će to nadoknaditi i na koji način?

Gdje smo po pitanju obnove javne rasvjete , izmjene i uštede po ESI modelu?

Da li smo po tom pitanju napredovali ili smo na istom mjestu? Molim da mi se to jasno elaborira.

Obnova i produžetak nogostupa u ul. Kralja Tomislava? Ima li mogućnosti i sredstava za obnovu nogostupa i drvoreda u ulici Stjepana Radića?

**Načelnik Željko Filipović:** Naknada štete poljoprivrednicima u 2016. Isplaćena je iz Proračuna Općine Kloštar Ivanić. Bilo je obećanje „prošle vlade“ da će biti tih sredstava u 2017. godini. Nažalost sredstva nismo dobili jer ih nije bilo s razlogom što je bilo te godine dosta elementarnih nepogoda koje su uzrokovale štete u poljoprivredi.

U Općini Kloštar Ivanić potrudili smo se da povučemo sredstva iz drugih osnova za ruralni razvoj općine, 9 mil. kn sredstava dobiveno za ceste i Dječji vrtić čime je opravdan trud mene kao načelnika i djelatnika Upravnog odjela.

Što se tiče izgradnje nogostupa u ulici Stjepana Radića sve ovisi o sredstvima, ukoliko bude sredstava iduće godine kao ove onda možemo očekivati i planirati te investicije.

Javna rasvjeta, u razgovoru sa predlagateljem za obnovu iste NEWLIGHT , u Proračunu za 2019. godinu ponuditi će se varijanta za zamjenu javne rasvjete na cijelom području općine.

Što se tiče prekršajnih postupaka stanje je zadovoljavajuće.

**Božidar Balenović:** Zanima me zašto je ove godine svečana sjednica 09.06. u sklopu konjogojske izložbe, kada je Dan općine 24.06. svetkovina Sv. Ivana Krstitelja Također se taj dan uručuju priznanja i zahvale pojedincima i udrugama temeljem Odluke Općinskog vijeća.

To bi bila prigoda da se otvori i Dječji vrtić.

Tko je donio Odluku o održavanju svečane sjednice 09.06.? Ovako povodom konjogojske izložbe imamo svečanu sjednicu, dodjelu priznanja i otvorenje vrtića.

Tko ima ugostiteljstvo na dan održavanja konjogojske izložbe? Zar na području općine nema ugostitelja koji obavljaju djelatnost legalno i plaćaju porez i da se tim ugostiteljima ponudi obavljanje ugostiteljskih usluga za konjogojsku uslugu, Veliku Gospu i slično?

Da li je moguće što učiniti do zimskog perioda sa rasvjetom na zaobilaznici u Kloštru Ivaniću?

Da li će se što učiniti da se investira i u ostala sela konkretno Stara Marča?

**Načelnik Željko Filipović**: Kod donošenja odluke o dodjeli priznanja spomenuli smo da će se dodjela izvršiti na svečanoj sjednici koja će biti u sklopu Konjogojske izložbe 09.06.u dogovoru sa predsjednikom Općinskog vijeća radi smanjenja troškova za manifestacije.

Ugostiteljsku ponudu na manifestaciji konjogojske izložbe imati će obrt MAR IVEK iz Zvekovca.

Projektom NEWLIGHT obuhvaćena je izgradnja javne rasvjete na zaobilaznici u Kloštru Ivaniću.

Planira se ulaganja i sanacija cesta na cijelom području Općine Kloštar Ivanić te će se na taj način ulagati u sva naselja naše općine.

Branko Šafran: Osvrće se na projekt NEWLIGHT. Nije korektno da ulazimo u projekte koji će nas zadužiti . Svi koji su krenuli u obnovu javne rasvjete krenuli su sa svojim sredstvima. Općina Kloštar Ivanić nema 10 mil kn da krene u investiranje kompletne javne rasvjete. Radi se na tome da se postave kvalitetne lampe, traži se na tržištu koje se mogu dobaviti za daleko manja sredstva. Na tržištu postoji drastična razlika u cijenama. Nitko još nije krenuo u javno privatno partnerstvo, sve se radi o svom trošku.

Kroz neki kraći period vidjeti ćemo koje su to lampe, u kojem obimu će se mijenjati.

Nakon zaključenja aktualnog sata slijedi pauza od 5 minuta.

Načelnik Željko Filipović, predlagač točke koja glasi:

Rasprava o prijedlogu i donošenje Zaključka o sklapanju Ugovora o partnerstvu na projektu „Regionalni vodoopskrbni sustav Zagrebačke županije – Zagreb Istok“, povlači točku s dnevnog reda današnje sjednice Općinskog vijeća.

Pod točkom razno nema pitanja ni rasprave.

Zaključuje se današnja sjednica OV u 19,41.

Zapisničar: Predsjednik Općinskog vijeća

Lidija Zubatović Krešimir Bunjevac